દસ મહિનાની અંદર મિશન પ્રક્રિયા સાથે જોડાયેલ મહત્ત્વપૂર્ણ સોફ્ટવેર તૈયાર કરી લેવામાં આવ્યું. પછી પેલી ઐતિહાસિક પળ આવી ગઇ, જેનો બધાને ઇંતેજાર હતો. ૨૪ સપ્ટેમ્બર, ૨૦૧૪ના રોજ મંગળ મિશન પૂર્ણ થયું. આ દુનિયાનું પહેલું મંગળ મિશન હતું, જે પહેલી જ વારમાં સફળ થયું. રિતુ કહે છે કે, ”અમારી નજર કોમ્પ્યુટર પર જ લાગેલી હતી, બધું જ પ્લાન મુજબ ચાલતું હતું. અમારા હૃદયના ધબકારા વધી રહ્યા જેવો સંકેત મળ્યો કે મિશન સફળ થયું છે, તો અમે બધા ખુશીના માર્યા ઊછળી પડયા. આ દુનિયાનું સૌથી સસ્તું મંગળ મિશન હતું. ખાસ વાત એ હતી કે આ મિશનમાં દેશની મહિલા વૈજ્ઞાનિકોએ મુખ્ય ભૂમિકા નિભાવી હતી. ત્યાર પછી લોકો રિતુને ‘રોકેટ વુમન’ કહેવા લાગ્યા. ૨૦૦૭માં તેમને યુવા વૈજ્ઞાનિક એવોર્ડથી નવાજવામાં આવ્યા. અત્યારના તેઓ ચંદ્રયાન-૨ મિશન ઉપર કાર્ય કરી રહ્યા છે, જેને આ વર્ષે જ લોન્ચ કરવાના છે.